OsmAnd

OsmAnd (akronimo de la kompliketa angla nomigo OpenStreetMap Automated Navigation Directions - "malferma strata maparo - aŭtomatigitaj navigaj direktigoj") estas senpaga mapa aplikaĵo por saĝtelefonoj. Programlingvoj subtenantaj la servon estas C++ kaj Ĝavoskripto. Centra sidejo de la programista teamo estas Amstelveen en Nederlando, Eŭropa Unio. Kvankam la aplikaĵo jam estas konata kaj uzata ekde kiam ĝi ekfunkciis en 2010, ĝi ricevas apartan atenton de la klientoj en 2025, kiam multaj eŭropanoj, kanadanoj kaj alilandanoj serĉas teknikajn alternativojn al la antaŭe preskaŭ-monopolaj ofertoj de usonaj firmaoj, ĉi tie la servo Guglo Mapoj.

La aplikaĵo por saĝtelefonoj disponeblas por la operaciumoj Android kaj iOS. OsmAnd uzas la mapdatumaron de la malferma projekto OpenStreetMap (OSM, "malferma strata maparo", kiel jam tradukite supre), sed estas sendependa projekto kaj ne parto de OpenStreetMap. OsmAnd estas esence desegnita por senreta funkciado (do ne bezonas daŭran konektiĝon al la komputila reto) kaj tial ankaŭ ofertas funkciecon en areoj kun neniu aŭ limigita retkonekto, ekz. dum marŝado en la montoj aŭ en foraj lokoj.

Ĉar la tuta tutmonda mapo-materialo de la OpenStreetMap-projekto reprezentas tro da datuma volumeno por la plej multaj porteblaj aparatoj, la OSM-mapdatumoj estas dividitaj en malsamaj distingivoj por malsamaj landoj kaj regionoj kaj ofertiĝas por selektema elŝuto kiel parto de la projekto. OsmAnd ankaŭ provizas "interesopunktojn" (ekzemple hospitalojn, hotelojn, restoraciojn, benzinstaciojn kaj muzeojn) por la areo ĉirkaŭ via loko, kiujn vi povas serĉi kaj filtri laŭ kategorioj.

En komparo de la Viena Ekonomia Universitato pri respekto al privateco de saĝtelefonaj aplikaĵoj, publikigita en januaro 2018, OsmAnd ricevis plej bonajn notojn antaŭ ĉiuj aliaj 4 provitaj programoj.artikolo pri la studo en la retejo heise.de () kaj informoj en la universitato mem ()

 Referencoj 

 Eksteraj ligiloj 


Kategorio:Mapoj
Kategorio:Libera programaro
Kategorio:Topografio
Kategorio:Firmaoj aperintaj en 2010